 KMKM ambayo katika mzunguko wa kwanza ilifungwa mabao 4-2 na JKU, ilibadilika juzi na kuonekana ilipania kufuta uteja huo kwa bao lililofungwa na Haji Simba dakika ya 75.Kwa matokeo hayo, KMKM imefikisha pointi 36 na ipo nafasi ya tano ya msimamo wa ligi na kuishusha Black Sailor, ambayo sasa itakuwa nafasi ya sita kwa pointi zake 35.Pia mchezo mwingine uliofanyika mapema juzi katika uwanja huo, timu ya Chuoni ilikubali kipigo cha mabao 3-2 kutoka kwa Kimbunga.Mabao ya washindi yalifungwa na Shomari Waziri katika dakika za 69 na 84 wakati na Haji Nahoda alifunga katika dakika ya 79. Juma Mohammed Filipo na Charles Chinongo ndio walioifungia mabao Chuoni katika dakika za 38 na 50.